<http://schema.org/articleBody>
"Als catalans ens obsessiona deixar-nos pronoms febles, i aquesta obsessi\u00F3 ens fa ballar el cap. En l&amp;#039;article d&amp;#039;ahir escrivia &amp;quot;Jo, insisteixo, no ho diria&amp;quot;, i un lector que deu patir d&amp;#039;aquest mal no es pot estar d&amp;#039;apuntar que aqu\u00ED  insisteixo hauria de ser hi insisteixo . Segons el nostre amable lector, quan aconsellem a alg\u00FA que truqui m\u00E9s estona, perqu\u00E8 sabem que hi s\u00F3n, no li haur\u00EDem de dir &amp;quot;Insisteix&amp;quot; sin\u00F3 &amp;quot;Insisteix-hi&amp;quot;. I una vegada  s&amp;#039;ha sembrat el  dubte, costa m\u00E9s dir &amp;quot;Insisteix&amp;quot; sense mala consci\u00E8ncia. Perqu\u00E8 de vegades passa que, de tant trucar, al final ens arriba una veu que diu &amp;quot;Ja vaig!&amp;quot;, i aix\u00F2 s\u00ED que fa mal a l&amp;#039;orella. Primer, perqu\u00E8 havia de ser &amp;quot;Ja vinc!&amp;quot; i, segon, perqu\u00E8 un  vaig exigeix, com a m\u00EDnim, el pronom  hi . Ara b\u00E9, si  anar exigeix hi i n&amp;#039;hi ha que se&amp;#039;l deixen, \u00BFqui ens assegura que no passa el mateix amb  insistir ? Ens ho han d&amp;#039;assegurar els bons   diccionaris, perqu\u00E8 parlem de trets l\u00E8xics i, per tant, idiosincr\u00E0tics dels verbs. I ja ho fan. La majoria, per desgr\u00E0cia, impl\u00EDcitament, a trav\u00E9s d&amp;#039;exemples. Aix\u00ED, al DIEC i el GDLC hi surt &amp;quot;\u00C9s in\u00FAtil que insisteixis&amp;quot;, que ens fa veure que  insistir no funciona com anar. &amp;quot;\u00C9s in\u00FAtil que vagis&amp;quot; seria agramatical o escatol\u00F2gic. Insistir t\u00E9, doncs, un \u00FAs absolut (sense complements) i un \u00FAs amb complement preposicional. Per aix\u00F2, si el lector ara em pregunt\u00E9s &amp;quot;\u00BFSeria incorrecte escriure  hi insisteixo ?&amp;quot;, jo li diria que no, que seria una manera ben leg\u00EDtima d&amp;#039;emfatitzar que la insist\u00E8ncia no \u00E9s tan gen\u00E8rica i est\u00E0 m\u00E9s centrada en l&amp;#039;objecte que la motiva."^^<http://www.w3.org/2001/XMLSchema#string>
<http://www.ara.cat/opinio/Insisteixo-insisteixo_0_642535768.html>